Air Commodore Jonah David Jang (an haife shi 13 Maris 1944) ɗan siyasan Nijeriya ne wanda ya yi Gwamnan Jihar Filato daga 2007 zuwa 2015. Ya taɓa yin Gwamnan Soja na Jihar Benuwai da Jihar Gongola Ya yi nasarar sake tsayawa takara a ranar 26 ga Afrilun 2011. A shekarar 2015, Jang ya tsaya takara kuma ya lashe kujerar sanata ta Plateau ta Arewa yayin da wa’adin sa na Gwamnan jihar Filato ke karatowa. A shekarar 2018 Jang ya bayyana kujerar sanata a matsayin wofi kuma ya ce lokaci ya yi da mutanen Filato ta Arewa za su yanke shawarar wanda zai wakilci a jan majalisar. Jang ya kasance a lokacin yana yin shawarwari na siyasa ba dare ba rana don neman tikitin shugaban ƙasa na babbar jam'iyyar adawa, PDP don zaben shugaban kasa na 2019. A shekarar 2018 ne EFCC ta gurfanar da Jang a gaban wata babbar kotu da ke Jos kan zargin zamba na zunzurutun kuɗi har naira biliyan 6.3 na kudin jihar Filato lokacin da yake Gwamnan jihar. A ranar 16 ga Mayu 2018 aka sake tura shi a gidan yarin Jos bayan kotu ta ki amincewa da neman belinsa.